#  Nr. 8875 / 26.09.2023

#  Aprobat

 Inspector scolar general,

 Prof.NOVAC Marius-Emilian

# CAIET DE SARCINII

 **1. DATE GENERALE**

Denumire achiziție : Lucrări de renovare

Cod CPV 45453100-8- Lucrări de renovare

 Tipul achiziției execuție lucrări

Sursa de finanțare : Bugetul de stat

 **2. OBIECTUL ACHIZIȚIEI**

Obiectul prezentului Caiet de sarcini îl constituie executarea lucrărilor specializate de construcții constănd în lucrări de desfacere și refacere a tencuielilor, zugrăvirea pereților , lucrări de reparare a pardoselilor din linoleum a holurilor , înlocuire bandă antiderapantă a scărilor din clădirea Inspectoratului Școlar Județean Sibiu situat în str.Lucian Blaga,nr.26, Sibiu.

Lucrările ce urmează a fi executate constau în :

* Vopsitorii lavabile de culoare albă în două straturi pereți și tavane colidoare, intrare, ieșire clădire-aproximativ 200 mp;
* Curățat glet pereți pe bază de ipsos-aproximativ-100 mp;
* Desfacere linoleum scări, colidoare-aproximativ -300 mp;
* Montat linoleum trafic intens-aproximativ-300 mp;
* Refacere plintă-aproximativ- 150 mp;
* Înlocuit gresie scări mansarda –aproximativ -5 mp ;
* Înlocuire banda antiderapantă-aproximativ- 15 mp;

**Notă :** Articolele cotate vor cuprinde toate operațiile necesare efectuării lucrărilor –procurări de materiale , preparări , transporturi, prelucrări punere în operă, utilaje și echipamente de lucru.

Datele tehnice ale materialelor și produselor :

**LINOLEUM TRAFIC INTENS**

* Strat protector de peste 0.6 mm
* Rezistent la uzură
* Substrat spumant ( izolare fonică bună , termoizolație, ascunde bine micile denivelări)

Prezentele specificații , stabilesc condițiile tehnice și de calitate, minimale pentru lucrările propuse a se executa.

Prezentul caiet de sarcini stabilește condițiile tehnice și de calitate minimale pentru executare a lucrărilor de renovare interioară (reparații și vopsitorii).

**3. PREGĂTIREA SUPRAFEȚELOR**

Pregătirea suprafețelor în vederea igienizării acestora prin vopsirea cu vopsea lavabilă constă în repararea fisurilor și a desprinderilor astfel încăt după remedieri, suprafețele suport să fie plane și netede.

Materialele folosite la reparații, igienizare trebuie să fie conforme cu lucrările ce urmează a fi executate .

Execuția lucrărilor se va face respectănd normativele tehnice în viguare privind pregătirea, aplicarea și finisarea suprafețelor de prelucrat.

Refacerea suprafețelor finisate neted se va face prin chituirea sau șpăcluirea cu materiale specifice. După uscarea porțiunilor , suprafața se șlefuiește cu hartie de șlefuit (în cazul pereților , începănd de la partea superioară spre partea infrioară ) după care se curăță de praf cu perii sau bidinele curate și uscate.

După terminare, suprafața staratului suport trebuie să fie netedă și să nu prezinte abateri de la planeitate mai mari de 1 mm la dreptarul de 2m. Suprafețele trebuie să fie uniforme să nu aibă denivelări , ondulații, fisuri, împușcături. Muchiile de racordare a pereților cu tavanele, colțurile, canturile ferestrelor și ușilor trebuie să fie drepte și pefect verticale sau orizontale , în funcție de caz respectănd profilul inițial. Înainte de a se începe lucrările de vopsire suprafețele trebuie să aibă minim calitatea celor la care au fost proiectate inițial.

**4. EXECUȚIA VOPSITORIILOR**

Înainte de începerea lucrărilor de vopsitorie se va verifica dacă suprafețele suport au atins umiditatea de regim 3% pentru suprafețe tencuite și 8% pentru cele gletuite.Se interzice folosirea vopselelor cu termenul de utilizare depășit. În prealabil, se va verifica și rectificarea eventuală a stratului suport. Vopsitoria cu vopsea lavabilă se realizează, aplicănd vopseaua manual în două/trei straturi.Executarea manuală a vopsitoriei se realizează cu unele specifice, conforme operației desfășurate.

**Specificații privind execuția** : Vopsitoria se realizează în următoarea ordine :

* Amorsă sau grund
* Vopsea lavabilă , aplicată în fucție de specificațiile tehnice ale producătorului acestuia , în numărul de straturi necesar obținerii unei nuanțe clare, intense și acoperitor pentru toată suprafața prelucrată. Înainte de aplicatrea unui strat trebuie ca stratul precedent să fie bine uscat.materialele utilizate la executarea vopsitoriilor vor avea caracteristicile tehnice conform standardelor și normelor admise în Romania.

**5. MATERIALE ȘI UTILITĂȚI**

 Toate materialele și produsele puse în operă trebuie să conțină certificate de gaanție , manual exploatare, certificat de conformitate.

Materialele utilizate la executarea reparațiilor și vopsitoriilor vor avea caracteristicile tehnice conform standardelor și normelor admise în Romania.

Utilitățile necesare pentru execuția lucrării, pespectiv apa și energia electrică, vor fi puse la dispoziție de către beneficiar din rețelele proprii se vor regăsi cu costuri 0 lei în devizul ofertă.

**6. LIVRAREA, TRANSPORTUL, MANIPULAREA ȘI DEPOZITAREA MATERIALELOR**

Materialele livrate vor fi însoțite de certificatul de calitate/conformitate și de cel de garanție.

Executantul trebuie să-și organizeze în așa fel transportul, depozitarea și manipularea materialelor astfel încăt să elimine posibilitatea degradării acestora, astfel că, în momentul punerii lor în operă, acestea să corespundă condițiilor de calitate impuse atăt prin caietul de sarcini, cât și prin normativele în viguare.

**7. ECHIPAMENTE, UNELTE, PERSONAL**

Pentru executarea tuturor categoriilor de lucrări (tencuieli, reparații, vopsitorii) se vor utliza unelte și echipamente profesionale.

Pentru executatrea lucrărilor, executantul va utiliza personal de specialitate , abilitat pentru fiecare categorie de lucrări ( tencuire, reparații,vopsitorii) . În cadrul ofertei , acesta va prezenta explicit numarul de personal alocat.

**8. CONDIȚII DE CALITATE ȘI VERIFICAREA LUCRĂRILOR**

 Pe parcursul execuției lucrîrilor se verifică în mod special de către achizitor :

* Îndeplinirea condițiilor de calitate a suprafețelor suprafețelor
* Calitatea principalelor materiale introduse în execuție conform standardelor și normelor interne de fabricație
* Recepția lucrărilor se va face după uscarea perfectă a acestora, dar nu mai devreme de 48 ore de la finalizare
* Eventualele lucrări care nu respectă condițiile prevăzute în caietul de sarcini sau condițiile de calitate vor fi refăcute sau remediate.

Verificarea zugrăvelilor se va face prin :

* Examinarea aderenței zugrăvelilor de stratul suport : o zugrăveală de calitate nu trebuie să se ia pe palmă la o frecare ușoară.

Verificarea vopsitoriilor se va face prin :

* Examinarea vizuală a suprafețelor, urmărindu-se : aspectul general ( același ton de culoare pe întreaga suprafață , fără pete , desprinderi, cute, proeminențe/planeitate, aglomerări de coloranți , fără neregularități din chituire sau șlefuire, etc).
* Verificarea tehnologiei de pregătire a suprafețelor pentru vopsire (curățirea, șlefuirea, chituirea rosturilor, etc ) ce se face prin sondaj , îndepăndu-se cu grijă , în locuri mai dosite, vopseaua pănă la stratul suport.

 Verificarea vopsitoriilor :

* Examinarea vizuală a suprafețelor ( același ton de culoare, același aspect mat sau lucios pe întreaga suprafață , fără pete ,bășici,umflături, scurgeri, neregularități ).

**9. DURABILITATE. ÎNTREȚINERE**

Materialele utilizate tebuie să prezinte o bună stabilitate în timp. Întreținerea acestora pe durata utilizării trebuie să fie posibilă prin măsuri obișnuite.Suprafețele interioare vor putea fi curățate ușor de detergenți neutri.

**10. SIGURANȚA UTILIZATORILOR**

Materialele utilizate trebuie să asigure respectarea criteriilor criteriilor și condițiilor de siguranță în exploatatre prevăzute de normativele în viguare la nivel național privind siguranța în construcții , sănătatea oamenilor, protecția mediului.

**11. PRECIZĂRI SUPLIMENTARE**

Executantul are obligația să asigure toate mijloacele tehnice necesare desfășurării eficiente și în siguranță a tuturor lucrărilor contractante.

La sfărșitul fiecărei zile executantul are obligația de a elibera spațiile de lucru de moloz și de a depozita adecvat materialele și echipamentele. Evacuarea deșeurilor din clădire intră în sarcina executantului.

*Garanția lucrării va fi de 2 ani.*

Lucrările suplimentare constatate/apărute pe parcursul derulării ce nu au putut fi prevăzute înainte de începerea lucrărilor , se vor executa numai după o aprobare prealabilă , perfectată documentelor necesare și alocarea bugetului corespunzător derulării acestora.

Daunele/deteriorările apărute în timpul operațiunilor de mutare din vina personalului angajat d Prestatorvor fi remediate de acesta pe propria cheltuială. În urma remedierii defectului, predarea spațiului, în stare corspunzătoare se face către *comisia de recepție* pe bază de proces-verbal.

Nici un echipament nu va fi achiziționat în numele Autorității Contractante la sfărșitul acestui contract.

**12. MĂSURI DE SECURITATE ȘI SĂNATATE ÎN MUNCĂ, PREVNIREA ȘI STINGEREA INCENDIILOR ȘI PROTECȚIA MEDIULUI**

Pe toată durata realizării lucrării executantului trebuie să respecte obligațiile generale ce îi revin în conformitate cu prevederile din legislația în viguare privind securitatea și sănătatea în muncă. Pe toată perioada realizării lucrării, executantul trebuie să ia toate măsurile impuse de normele de mediu în ceea ce privește : praful , zgomotul, evacuarea moluzului rezultat , manipularea materialelor de construcții.

Pe durata execuției lucrării executantul are obligația de a respecta normele generale de prevenire și reducere a riscurilor de incendii și organizarea internă a Inspectoratului a activităților de apărare împotriva incediilor.

**13. MODUL DE PREZENTARE A PROPUNERII TEHNICE**

Oferta tehnică va fi fermă și va cuprinde toate lucrările necesare pentru execuția contractului,așa cum sunt stipulate în caietul de sarcini sau documentele care decurg din acesta.

Oferta tehnică trebuie să asigure verificarea corespondenței acesteia cu cerințele tehnice împuse prin caietul de sarcini. Propunerea tehnică a ofertantului trebuie să cuprindă informații și detalii suficiente pentru a putea permite autorității contractante identificarea cu ușurință a corespondenței dintre specificațiile tehnice minime din caietul de sarcini și soluții tehnice propuse și evaluarea ofertei potrivit criteriului de atribuire utilizat.

Propunerea tehnică va fi structurată astfel încît să fie abordate în mod obligatoriu următoarele aspecte, fără se limita la acestea :

* Graficul de execuție a întregii lucrări, din care să reiasă necesarul de timp
* Descrierea detaliată a lucrărilor din lista cuprinzănd cantitățile de lucrări, prin care să demonstreze îndeplinirea cerințelor tehnice prin caietul de sarcini
* Declarație pe propria răspundere prin care ofertanmtul garantează că la data recepției, lucrarea executată va avea cantiățile solicitate prin lista cuprinzănd cantitățile de lucrări și va corespunde reglementărilor tehnice în viguare și nu va fi afectată de vicii care ar diminua sau chiar ar anula valoarea sau posibilitatea de utilizare conform condițiilor normale de folosire sau a celor solicitate în caietul de sarcini
* Descrierea detaliată a caracteristicilor tehnice esențiale ale materialelor ce urmează a fi puse în operă însoțită, dacă este cazul , de argumente tehnice.
* *În situația nerespectării în totalitate a cerințelor enumerate mai sus, ofertele vor fi respinse ca fiind neconforme*.

**14. CONȚINUTUL OFERTEI FINANCIARE**

Ofertantul va întocmi oferta tehnico-economică (devizul ofertă) ținănd cont de cantitățile pe categorii de lucrări estimate de către autoritatea contractantă și luănd în considerare toate operațiunile care intervin în procesul tehnologic de execuție al lucrărilor.

În componența devizului ofertă vor intra următoarele formulare/centralizatoare :

* CENTRALIZATORUL cheltuielilor pe obiectiv;
* CENTRALIZATORUL cheltuielilor pe categorii de lucrări, pe obiectiv;
* LISTA cu cantități de lucrări pe fiecare categorie de lucrări;
* LISTA cu cantități de utilaje și echipamente tehnologice , inclusiv dotări;
* LISTA privind consumurile de resurse materiale;
* LISTA privind consumurile cu mana de lucru;
* LISTA privind consumurile cu transporturile;

Ofertantul va evidenția următoarele :

* Valoarea totală a lucrării ce urmează a fi executată, exprimată în lei, inclusiv taxa pe valoare adăugată care va fi evidențiată distinc;
* Valoarea devizului aferent inclusiv prețul unitar pentru fiecare categorie de lucrări, respectiv tencuieli reparații, zugrăveli lavabile;
* Valoarea consumurilor totale de resurse materiale;
* Valoarea consumurilor totale privind transporturilor.

În prețuri se vor considera de asemenea incluse toate cheltuielile directe și cheltuielile legate de transport , aprovizionare , manipulare , cheltuielile indirecte, taxele, impozitele, considerate ca obligații legale ale contractactanților, profilul și alte asemenea.

**15. PRECIZĂRI SUPLIMENTARE**

 Eventualele derogări sau modificări ale devizului ofertă considerate necesare pentru finalizarea în bune condiții calitative a lucrărilor, se vor putea efectua numai în baza notelor de șantier întocmite de beneficiar la propunerea executantului.

**16. PERIOADA DE EXECUȚIE**

Termenul de execuție și predare a lucrării : 35 de zile de la data ordinului de începere a lucrărilor.

Întocmit,

 Responsabil Investiții,

 Florentina APREUTESEI